ZAPISNIK 14. SJEDNICE ŠKOLSKOG ODBORA OŠ Josipa Jovića

U Aržanu, 21.03.2018. god.

NAZOČNI: Mirela Skelin- predsjednica ŠO, Stjepan Ledić, Lucija Radoš, Zorislav Lončar i Anita Bodrožić

IZOČNI: Pero Bodrožić, opravdano i Mate Budić, opravdano

Sjednici su nazočni i ravnatelj Frano Bilić-Prcić, računovođa Mateo Banović i tajnica Rozita Pleić, zapisničar.

Sjednica započela u 10.45 sati.

Predsjednica ŠO, gosp. Mirela Skelin pozdravlja sve nazočne, zahvaljuje na odazivu i utvrđuje potrebit kvorum.

Predlaže slijedeći dnevni red:

1. Usvajanje zapisnika 13. sjednice školskog odbora

2 . Financijsko izvješće za 2017. godinu

3. Izvješće ravnatelja na kraju prvog polugodišta šk. god. 2017./18.

4. Izvješće ravnatelja o provedbi preventivnih programa i stanje sigurnosti u školi za prvo polugodište 2017./18

5. Usvajanje Pravilnika o radu školske knjižnice

6. Razno

Dnevni red dan na usvajanje i jednoglasno usvojen.

Ad1) Budući su svi prisutni pročitali zapisnik prethodne sjednice i nije bilo primjedbi, zapisnik je jednoglasno usvojen.

Ad2) Predsjedavajuća daje riječ računovođi Škole koji je podnio detaljno financijsko izvješće za prethodnu 2017. godinu. Istaknuti su svi prihodi što ih Škola ostvaruje, znači prihodi od MZO, od Splitsko-dalmatinske županije , od Općine Cista Provo i UZ“Raž“ . Također su istaknuti i rashodi po pojedinim kontima (stavkama) koji su naravno strogo namjenski i u skladu s fiskalnom odgovornošću.

Značajnijih investicija nije bilo što znači svi rashodi su bili za uobičajeno funkcioniranje Škole.

Ukupan iznos prihoda u prošloj godini je :

- 3.431.341,18 kn , od toga :

-3.066.709,28 kn od MZO-a čime se financiraju plaće zaposlenika kao i razne pomoći i dodaci koje zaposlenici ostvaruju sukladno zakonu i kolektivnom ugovoru.

- 345.422,99 kn od SDŽ-a koja kao osnivač financira redovno funkcioniranje škole kao i prijevoz učenika-putnika.

- 4100,00 kn od Općine za terensku nastavu učenika.

Na dan 31.12. 2017. godine stanje žiro –računa škole je 20.860,53 kn.

Predsjedavajuća je dala Financijsko izvješće za 2017. godinu na raspravu. Nitko nije imao primjedbi te je dano na usvajanje. Jednoglasno je prihvaćeno Financijsko izvješće za 2017.god. Prezentacija se nalazi u prilogu zapisnika.

Ad3)Predsjedavajuća daje riječ ravnatelju škole koji iznosi izvješće o realizaciji tema i nastavnih sati po predmetima za prvo polugodište ove školske godine.

Istaknuto je da je sve odrađeno u skladu s Godišnjim planom i programom rada škole kao i planiranim školskim kurikulumom za ovu školsku godinu.

Istaknuto je da se zbog radova na PŠ Svib, učenici preselili u matičnu školu dana 20.11.2017. godine, ali smo uspjeli organizirati nastavu obje škole u istoj smjeni kako bismo smanjili ukupne troškove Škole.

Izvješće se nalazi u prilogu zapisnika.

Predsjedavajuća daje na razmatranje Izvješće, nitko se nije javio za riječ te ga daje na usvajanje. Jednoglasno prihvaćeno Izvješće ravnatelja na kraju prvog polugodišta šk. god. 2017./18.

Ad4) Ravnatelj je podnio izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i djelatnika škole za 1.polugodište 2017./2018. školske godine. Istaknuo je da je sigurnost na visokoj razini posebno otkada je u školi uveden videonadzor. Također je istaknuo da se preventivni programi izvode u skladu s planiranim.

Izvješće ravnatelja predsjedavajuća stavlja na glasovanje.

Jednoglasno prihvaćeno Izvješće ravnatelja koje je u prilogu zapisnika.

Ad5) Ravnatelj predlaže novi Pravilnik o radu školske knjižnice kojim se usklađujemo sa odredbama Zakona o knjižnicama i Standardima za školske knjižnice.

Njime se uređuju pitanja korištenja knjižnice, građe knjižnice, korištenja građe te zaštite iste.

Pravilnik je dan na usvajanje i jednoglasno je usvojen.

Ad6) Ravnatelj zatražio od članova školskog odbora da daju suglasnost za nenastavni dan koji smo proglasili zbog velikog nevremena koje je zahvatilo Aržano i Svib dana 26.02. 2018. godine.

Ravnatelj je zbog žurnosti dobio telefonsku suglasnost članova školskog odbora, a sad je zatražio da se to i pismeno evidentira.

Svi članovi su suglasni da se donese takva Odluka o proglašenju dana 26.02.2018. kao nenastavnog dana zbog nevremena.

Nadalje, ravnatelj je članovima školskog odbora podnio kraći izvještaj o napredovanju radova na zgradi PŠ Svib. Raspravljalo se i o mogućnosti kupnje novoga namještaja i opreme u novoobnovljenoj zgradi područne škole.

Zaključak:

Ad1) Jednoglasno usvojen zapisnik prethodne sjednice.

Ad2) Jednoglasno usvojeno Financijsko izvješće za 2017. godinu

Ad3) Jednoglasno usvojeno Izvješće ravnatelja na kraju prvog polugodišta šk. god. 2017./18.

Ad4) Jednoglasno usvojeno izvješće ravnatelja o stanju sigurnosti i provođenju preventivnih programa za 1. polugodište šk. god. 2017./18.

Ad5) Jednoglasno usvojen Pravilnik o radu školske knjižnice.

Ad6) Donesena odluka o nenastavnom danu 26.02.2018.

Sjednica završila u 11.20 sati.

Zapisničar: Predsjednica ŠO:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Rozita Pleić/ /Mirela Skelin/

KLASA: 003-06/18-01/06

URBROJ:2129-19-01-18-01